Ir-Regolament tal-Kunsill (KEE) Nru 1909/86
tas-16 ta' Ġunju 1986
li jdaħħal sorvelanza fuq l-importazzjonijiet ta' ċerti prodotti li joriġinaw mill-Istati Uniti ta' l-Amerika
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea u b'mod partikolari l-Artikolu 113 tiegħu,
Wara li kkunsidra l-proposta mill-Kummissjoni,
Billi l-Istati Uniti ta' l-Amerika imponiet limitazzjonijiet fuq l-importazzjoni ta' ċerti prodotti mill-Komunità;
Billi dawn il-miżuri jheddu li jikkawżaw dannu lill-produtturi Komunitarji interessati;
Billi, sabiex jiġu ssalvagwardati l-interessi Komunitarji, huwa meħtieġ illi l-Komunità ddaħħal is-sorveljanza fuq l-importazzjonijiet ta' ċerti podotti li joriġinaw fl-Istati Uniti ta' l-Amerika;
Billi huwa meħtieġ illi l-Istati Membri jipprovdu tagħrif rapidu lill-Kummisjoni rigward l-importazzjonijiet attwalment imwettqa,
ADOTTA DAN IR-REGOLAMENT:
Artikolu 1
L-importazzjonijiet ġewwa l-Komunità tal-prodotti elenkati fl-Anness u li joriġinaw fl-Istati Uniti ta' l-Amerika huma hawnhekk magħmula bla ħsara għal sorveljanza Komunitarja retrospettiva jew kull dokument ieħor ekwivalenti meħtieġ qabel id-dħul fis-seħħ ta' dan ir-Regolament.
Artikolu 2
1. L-Istati Membri għandhom jikkomunikaw lill-Kummissjoni, fi żmien l-ewwel għaxart ijiem ta' kull xahar, id-dettalji dwar il-kwantità u l-valur statistiku, imqassma skond in-nomeklatura NIMEXE, ta' l-importazzjonijiet li joriġinaw fl-Istati Uniti ta' l-Amerika għal kull wieħed mill-prodotti elenkati fl-Anness, attwalment imwettqa matul ix-xahar li jiġi immedjatament qabel ix-xahar ta' qabel.
2. L-ewwel komunika għandha ssir mhux iktar tard mill-10 ta' Lulju 1986, li tkopri l-importazzjonijiet imwettqa f'Mejju.
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fil-Lussemburgu, fis-16 ta' Ġunju 1986.